Integrirana zaštita, također poznata i kao integrirano zdravlje, koordinirana skrb, sveobuhvatna skrb, bešavna skrb, ili transmuralna skrb, je svjetski trend u reformiranju zdravstvene skrbi i novih organizacijskih oblika, s naglaskom na jače koordinirane i jače integrirane oblike skrbi. Integrirana skrb može se promatrati kao odgovor na fragmentirano pružanje zdravstvenih i socijalnih usluga koje je kao problem prepoznato u mnogim zdravstvenim sustavima.

Integrirana skrb obuhvaća kompleksno i sveobuhvatno područje, gdje postoji mnogi različitih pristupa i definicija pojma.  Svjetska zdravstvena organizacija daje sljedeću definiciju: "Integrirana skrb je koncept objedinjavanja: uključivanja, pružanja, upravljanja,te organiziranja usluga vezanih za dijagnostiku, liječenje, njegu, rehabilitaciju i promicanje zdravlja. Integracija je sredstvo za poboljšanje usluga u pogledu pristupačnosti, kvalitete, zadovoljstva korisnika i djelotvornosti."

Središnji koncepti
------------------

Literatura o integriranoj skrbi razlikuje različite načine i stupnjeve suradnje, a tri središnja pojma u tom pogledu su autonomija, koordinacija i integracija. Dok se autonomija odnosi na jedan kraj kontinuuma s najmanje suradnje, integracija (kombiniranje dijelova u funkcionalnu cjelinu putem preklapanja usluga) odnosi se na kraj s najviše suradnje i koordinacije (odnos pojedinih dijelova) prema točki između tih dijelova.

Razlika je također između horizontalne integracije (povezivanje sličnih razina skrbi kao što su, primjerice, multiprofesionalni timovi) i vertikalne integracije (povezivanje različitih razina skrbi kao su primarna, sekundarna, i tercijarna skrb). 

Kontinuitet skrbi usko je povezan s integriranom skbi, te naglašava pacijentovu perspektivu u odnosu na sustav zdravstva i socijalne skrbi, pružajući vrijedne pouke o integriranju sustava. Kontinuitet skrbi obično se dijeli na tri dijela: kontinuitet informacija (zajedničkim bilježenjem podataka), kontinuitet preko sučelja sekundarne i primarne zdravstvene skrbi (planiranje otpusta od specijalističke prema generalističkoj skrbi), ali i kontinuitet pružatelja usluga (skrb svaki put pruža isti stručnjak, gdje nastaje dodana vrijednost ako se uspostavi terapijski odnos i odnos povjerenja).

  

Integrirana skrb čini se osobito važnom za pružanje usluga starijim osobama, budući da stariji bolesnici često obolijevaju od kroničnih bolesti i podložni su komorbitidetima, te stoga imaju posebnu potrebu za kontinuiranom skrbi.

Kolaborativna skrb
------------------

Kolaborativna skrb je srodna zdravstvena filozofija i pokret koji ima mnogo naziva, modela i definicija koje često uključuje pružanje skrbi na razini primarne zdravstvene zaštite za mentalno zdravlje, za bihejvioralno zdravlje ("zdrave navike"), te skrb kod zloupotrebe supstanci. Česte su ove izvedenice naziva kolaborativne skrbi: integrirana skrb, primarna zaštita bihejvioralnog zdravlja, integrirana primarna zaštita, te zajednička skrb. 

Agencija za istraživanje i kvalitetu u zdravstvu (Agency for Healthcare Research and Quality - AHRQ) objavila je pregled mnogo različitih modela, te istraživanja koja ih podržavaju. Ovo su ključne karakteristike modela kolaborativne skrbi:

Integracija stručnjaka za mentalno zdravlje u okruženjima primarne zdravstvene zaštite
  

Uska suradnja između profesionalaca u mentalnom zdravlju i profesionalaca u medicini/ njezi  

Fokusiranje na tretman cijele osobe i cijele obitelji.
Postoje razne nacionalne asocijacije posvećene olaborativnoj skrbi kao što je Collaborative Family Healthcare Association (Asocijacija za kolaborativnu obiteljsku zdravstvenu skrb) .

### Razlika u odnosu na spajanje uloga

Pravilno integriranje skrbi ne znači spajanje uloga. Bilo bi neekonomično da liječnik obavlja posao medicinske sestre. Osim toga, suprotan pristup strogo je zabranjen sustavom akreditacija i certifikacija. Valja održavati kombinaciju osoblja za različite uloge, čime se omogućava profitabilno integriranje u skrb.

Primjeri
--------

* Ministarstvo Veterana Sjedinjenih Američkih Država najveći je sustav integrirane skrbi u SAD-u.
* Kaiser Permanente i Mayo Clinic dva su najveća privatna sustava u SAD-u.

Vidi također
------------

* Upravljanje slučajem
* Zajednička skrb
* Timska njega